钦定古今图书集成/明伦汇编/人事典/第104卷 > 《魏风陟岵三章》
## 钦定古今图书集成/明伦汇编/人事典/第104卷 > 《魏风陟岵三章》

孝子行役，不忘其亲，故登山以望其父之所在，因想像其父念己之言。

陟彼岵兮，瞻望父兮。父曰：“嗟！予子行役，夙夜无已。上
慎旃哉！犹来无止！”

陟彼屺兮，瞻望母兮。母曰：“嗟！予季行役，夙夜无寐，上
慎旃哉，犹来无弃！”

陟彼冈兮，瞻望兄兮。兄曰：“嗟！予弟行役，夙夜必偕，上
慎旃哉，犹来无死！”